MOCIÓN DA PRESIDENCIA SOBRE RÉXIME DE DEDICACIÓN EXCLUSIVA DE CARGOS DA DEPUTACIÓN E PERSOAL EVENTUAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/08/2015)

O Pleno da Corporación Provincial, na súa sesión, extraordinaria urxente, do día 24 de xullo do ano 2015 adoptou, entre outros, este acordo: De conformidade co disposto no artigo 75 e 75 bis da Lei 7/85, reguladora das bases de réxime local, en redacción dada pola Lei 27/2013, de 27 de decembro, de racionalización e sostenibilidade da Administración Local, artigo 225 da Lei 5/97, de réxime local de Galicia e segundo o artigo 13 do Regulamento de organización, funcionamento e réxime xurídico das entidades locais vixente; así coma artigos 176 do RDL 781/86, de 18 de abril, polo que se aproba o Texto refundido de disposicións legais vixentes en materia de réxime local, e 104 e 104 bis da Lei 7/85, de 2 de abril, con respecto ó persoal eventual, o Pleno acorda por maioría, cos votos a favor do PP, do PSdeG-PSOE e do BNG e coa abstención de Coalición Electoral SON: PRIMEIRO: Establecer para os membros electivos da Deputación Provincial de Pontevedra, as seguintes retribucións e indemnizacións previstas no orzamento provincial, polos importes que a continuación se determinan: Para tal efecto, modifícase o número de cargos que se van exercer en réxime de dedicación exclusiva, incrementando o seu número respecto ó mandato anterior. Os nomeamentos dos membros da Corporación para estes cargos deberán ser aceptados expresamente por aqueles tal e como dispón o citado artigo 13 do ROF. De ser así terá que comunicarse esta circunstancia ó Pleno na seguinte sesión ordinaria. O custo salarial total e de seguridade social que deriva desta asignación de dedicacións, tomando como data de efectos o 24 de xullo de 2015 e por un período de 5 meses e 8 días, ascende a un total de 260.079,54 € en concepto de retribucións e de 69.747,01 € en concepto de seguridade social, cantidades que se imputarán ás aplicacións orzamentarias 15/900.9120.100.00 e 15/900.9120.160.01. Unha vez aprobado o réxime de dedicacións exclusivas corresponde á Presidenta o nomeamento dos membros da Corporación que pasarán a desempeñar os devanditos cargos. As retribucións da Presidenta percibiranse dende o Pleno de organización, e a do/a deputado/a con réxime de dedicación exclusiva dende o nomeamento e aceptación do cargo. As dedicacións exclusivas completas poderán dividirse en dedicacións parciais. Este acordo será publicado na forma prevista no apartado 5 do artigo 75 da Lei de bases de réxime local e no portal de transparencia da Deputación en cumprimento do estipulado no artigo 8.1 f) da Lei 19/2013, de 9 de decembro. A Presidenta informará ó Pleno con carácter trimestral do cumprimento do previsto nesta moción. Estas indemnizacións serán as actualmente vixentes, cuxos importes veñen establecidos nas bases de execución do orzamento: Tal e como establecen as Bases de execución do vixente Orzamento provincial, todos os membros da Deputación terán dereito a percibir indemnizacións polos gastos efectivos ocasionados no exercicio dos seus cargos segundo as normas de aplicación xeral nas administracións públicas, contidas basicamente no R. d. 462/2002, e actualizacións posteriores e orde de 8 de novembro de 1994, sobre xustificación, quedando todos incluídos no grupo I para efectos de axudas de custo, todo isto en aplicación do art.75-4 da Lei 7/85, reguladora das bases de réxime local, art.13-5 do Regulamento de organización, funcionamento, e réxime xurídico das entidades locais, aprobado polo R. d. 2568/86, de 28 de novembro, e art.225-21 da Lei 5/97, de administración local de Galicia. Os membros da Deputación poderán optar polo reintegro dos gastos efectivamente realizados, caso no que achegarán os correspondentes xustificantes da totalidade dos seus gastos, (facturas ou documentos equivalentes segundo a normativa xeral). Os servizos con dereito a indemnizacións disporaos ou ratificará a Presidenta da Deputación. Efectuarase segundo a normativa de carácter xeral anteriormente indicada para as administracións públicas, mediante conta rendida polo interesado, á que se unirán os xustificantes que sexa necesario en cada caso, entre eles, a disposición de servizo ou ratificación deste, e sempre coa conformidade da Ilma. Sra. Presidenta, cando non sexa este o propio interesado, caso no que se limitará á conta ou declaración das circunstancias que motivaron a remuneración en cada caso concreto, achegando os xustificantes que procedan. SEGUNDO: Determinar o número, denominación e retribucións dos postos de traballo de persoal eventual, de confianza e asesoramento especial, nos termos que detallan no seguinte cadro, en cumprimento do previsto no artigo 176 do Real decreto lexislativo 781/86, de 18 de abril, polo que se aproba o Texto refundido de disposicións legais vixentes en materia de réxime local, artigos 104 e 104 bis da LRBRL, en redacción dada pola Lei 27/2013, de 27 de decembro, de racionalización e sostibilidade do réxime local, artigo 12 da Lei 7/2007, de 12 de abril, polo que se aproba o Estatuto Básico do Empregado Público, e artigo 29 da Lei 2/2015, do emprego público de Galicia: O custo salarial total e de seguridade social impútase ás seguintes aplicacións orzamentarias: 15/900.9120.110.00, 15/900.9120.110.01 e 15/900.9120.160.01. O incremento do número de postos de persoal eventual encóntrase xustificado na necesidade de garantir o funcionamento do Gabinete da Presidencia ante a redistribución do persoal funcionario do Gabinete da anterior Corporación (tres auxiliares e dous técnicos) a outros Servizos ou Centros da Deputación, en atención ás necesidades existentes por falta de persoal. Nas resolucións de nomeamentos indicarase o contido das funcións, tarefas ou labores encomendados, propios dos servizos xerais da Corporación Provincial para a súa posterior inclusión na relación de postos de traballo da Corporación. Estas retribucións serán actualizadas en función do establecido na Lei de orzamentos xerais do Estado de cada ano. Este acordo será publicado na forma prevista no apartado 5 do artigo 104 bis da Lei de bases de réxime local e no portal de transparencia da Deputación en aplicación do sinalado no artigo 8.1 f) da Lei de transparencia. Os nomeamentos do persoal eventual, tamén serán obxecto de publicación nos lugares que se determinan no apartado anterior. A través deste acordo o Pleno ratifica os nomeamentos do persoal eventual producidos dende a constitución da nova Corporación Provincial con cargo as previsións da relación de postos de persoal eventual da anterior, persoal que comezou a desenvolver ditas funcións dende tal data: A Presidenta da Deputación informará ó Pleno con carácter trimestral do número, características e retribucións do persoal eventual. O que lle comunico a Vde. para o seu coñecemento e efectos, coa salvidade que establece o art.206 do ROF. Pontevedra, 31 de xullo do ano 2015.—O Secretario. Contra este acordo, que pon fin á vía administrativa, poderá interpoñer recurso potestativo de reposición perante o mesmo órgano que o ditou, no prazo dun mes a partir do día seguinte ó desta notificación (artigos 107 e 117 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada por Lei 4/1999, de 13 de xaneiro) ou ben, directamente, recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa e, todo iso, no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.